pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ซินโครตรอน ส่งมอบเครื่องแสดงผลอักษรเบรลล์ “สหายลิขิต” ขยายโอกาสการเรียนรู้แด่ผู้พิการทางสายตา
วันพฤหัสบดีที่ 30 เมษายน 2563
ซินโครตรอน ส่งมอบเครื่องแสดงผลอักษรเบรลล์ “สหายลิขิต” ขยายโอกาสการเรียนรู้แด่ผู้พิการทางสายตา
ซินโครตรอน ส่งมอบเครื่องแสดงผลอักษรเบรลล์ “สหายลิขิต” ขยายโอกาสการเรียนรู้แด่ผู้พิการทางสายตา
สถาบันวิจัยแสงซินโครตรอน (องค์การมหาชน) ส่งมอบเครื่องแสดงผลอักษรเบรลล์ “สหายลิขิต” จํานวน 35 เครื่อง แก่มูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ เมื่อวันที่ 30 มี.ค. 2563 ณ สํานักหอสมุดเบญญาลัย จ.นครราชสีมา โดยมีเจ้าหน้าที่สํานักหอสมุดเบญญาลัยเป็นตัวแทนในการรับมอบ และจะดําเนินการส่งมอบเครื่องแสดงผลอักษรเบรลล์ไปยังโรงเรียนการศึกษาคนตาบอดต่าง ๆ เพื่อให้ผู้พิการทางสายตาที่อยู่ภายใต้การดูแลของมูลนิธิฯ และที่ต้องเรียนร่วมกับผู้เรียนปกติ ได้ใช้งานเป็นอุปกรณ์อํานวยความสะดวกในการศึกษาต่อไป
มูลนิธิธรรมิกชนเพื่อคนตาบอดแห่งประเทศไทยจะเป็นพิจารณาผู้เรียนที่จะได้รับมอบเครื่องแสดงผลอักษรเบรลล์ “สหายลิขิต” ตามความเหมาะสม ทั้งนี้ผู้เรียนที่พิการทางสายตา และเจ้าหน้าที่ที่ดูแลผู้เรียน ยังขาดความเชี่ยวชาญในการใช้งานเครื่องแสดงผลอักษรเบรลล์ โดยทางสถาบันได้เตรียมแผนจัดการอบรมให้ความรู้แก่เจ้าหน้าที่ผู้ดูแลและผู้เรียนที่พิการทางสายตา อีกด้วย
“เครื่องแสดงผลอักษรเบรลล์” ถูกพัฒนาและออกแบบร่วมกับผู้ทรงคุณวุฒิที่มีความรู้และประสบการณ์ในการอ่านและพิมพ์อักษรเบรลล์ เพื่อให้ผลงานชิ้นนี้เป็นประโยชน์ต่อการศึกษาและตรงตามความต้องการของผู้พิการทางสายตามากที่สุด อีกทั้งยังเข้ารับการทดสอบมาตรฐานต่างๆที่เกี่ยวข้อง ได้แก่ มาตรฐานด้านความปลอดภัยของบริภัณฑ์สารสนเทศ (มอก.1561 - 2556) มาตรฐานด้านขีดจํากัดการรบกวนของสัญญาณวิทยุในบริภัณฑ์สารสนเทศ (มอก.1956 - 2553) และมาตรฐาน UL94 (มาตรฐานการติดไฟ) ซึ่งทั้ง 3 มาตรฐานนี้จะได้รับการทดสอบโดยสถาบันไฟฟ้าและอิเล็กทรอนิกส์
ข้อมูลข่าวโดย : สถาบันวิจัยแสงซินโครตรอน (องค์การมหาชน) (สซ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กสร. เปิดสมัครเข้ารับการเลือกตั้งเป็นคณะกรรมการไตรภาคีตามพ.ร.บ.คุ้มครองแรงงาน
วันอังคารที่ 4 กุมภาพันธ์ 2563
กสร. เปิดสมัครเข้ารับการเลือกตั้งเป็นคณะกรรมการไตรภาคีตามพ.ร.บ.คุ้มครองแรงงาน
กรมสวัสดิการและคุ้มครองแรงงาน เชิญชวนสมาคมนายจ้าง สหภาพแรงงาน คณะกรรมการสวัสดิการในสถานประกอบกิจการและสถานประกอบกิจการที่มีลูกจ้าง50คนขึ้นไปเสนอชื่อผู้แทนสมัครรับเลือกตั้งและลงคะแนนเลือกตั้งในคณะกรรมการไตรภาคีตามพ.ร.บ.คุ้มครองแรงงาน2541
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.จะดําเนินการเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคีตามพระราชบัญญัติคุ้มครองแรงงาน พ.ศ. 2541 ประกอบด้วย คณะกรรมการค่าจ้าง คณะกรรมการสวัสดิการแรงงาน และคณะกรรมการกองทุนสงเคราะห์ลูกจ้าง โดยได้กําหนดจํานวนผู้แทนในแต่ละคณะฝ่ายละ 5 คน ซึ่งจะมีวาระดํารงตําแหน่งคณะละ 2 ปี จึงขอเชิญชวนสมาคมนายจ้าง สหภาพแรงงาน คณะกรรมการสวัสดิการในสถานประกอบกิจการ และสถานประกอบกิจการที่มีลูกจ้างตั้งแต่ 50 คนขึ้นไป ร่วมเสนอชื่อผู้แทนเป็นผู้สมัครเข้ารับการเลือกตั้งทั้ง 3 คณะ ได้ระหว่างวันที่ 11 กุมภาพันธ์ ถึง 2 มีนาคม 2563 และแจ้งผู้ลงคะแนนเลือกตั้งเป็นผู้แทนฝ่ายนายจ้าง และผู้แทนฝ่ายลูกจ้างในคณะกรรมการไตรภาคีระหว่างวันที่ 11 กุมภาพันธ์ ถึง 9 มีนาคม 2563 ในวันเวลาราชการ
อธิบดีกสร. กล่าวต่อไปว่า ผู้สนใจสามารถสมัครและส่งรายชื่อผู้ลงคะแนนเลือกตั้งได้ที่สํานักงานสวัสดิการและคุ้มครองแรงงานจังหวัดทุกจังหวัดตามที่องค์การจดทะเบียนที่ตั้งสํานักงาน สําหรับองค์การที่จดทะเบียนที่ตั้ง ณ จังหวัดสมุทรปราการ สมุทรสาคร ปทุมธานี นนทบุรี และนครปฐม สามารถสมัครและส่งรายชื่อได้ที่ สํานักแรงงานสัมพันธ์ ชั้น 2 กรมสวัสดิการและคุ้มครองแรงงาน กระทรวงแรงงาน ถนนมิตรไมตรี ดินแดง กรุงเทพมหานคร ได้ด้วย ทั้งนี้สอบถามรายละเอียดเพิ่มเติมได้ที่ สํานักแรงงานสัมพันธ์ โทรศัพท์ 0 2246 8993 หรือ www.labour.go.th
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ตรวจเยี่ยมและให้กำลังใจ เจ้าหน้าที่กรมอุตสาหกรรมพื้นฐานละการเหมืองแร่ ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันพฤหัสบดีที่ 3 สิงหาคม 2560
รองปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมอุตสาหกรรมพื้นฐานละการเหมืองแร่ ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
รองปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมอุตสาหกรรมพื้นฐานละการเหมืองแร่ ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันนี้ (3 สิงหาคม 2560) รัฐบาลโดยกระทรวงอุตสาหกรรม นําโดยนายสมคิด วงศ์ไชยสุวรรณ รองปลัดกระทรวงอุตสาหกรรม ตรวจเยี่ยมและให้กําลังใจ เจ้าหน้าที่กรมอุตสาหกรรมพื้นฐานละการเหมืองแร่ ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-กระบวนการสร้างความสามัคคีปรองดอง เดินหน้าถึงปลายทางการสอบทานข้อมูลความเห็นร่วมทั่วประเทศ ไม่ให้ตกหล่น ก่อนจัดทำความเห็นร่วมที่สมบูรณ์
วันศุกร์ที่ 5 พฤษภาคม 2560
กระบวนการสร้างความสามัคคีปรองดอง เดินหน้าถึงปลายทางการสอบทานข้อมูลความเห็นร่วมทั่วประเทศ ไม่ให้ตกหล่น ก่อนจัดทําความเห็นร่วมที่สมบูรณ์
กระบวนการสร้างความสามัคคีปรองดอง เดินหน้าถึงปลายทางการสอบทานข้อมูลความเห็นร่วมทั่วประเทศ ไม่ให้ตกหล่น ก่อนจัดทําความเห็นร่วมที่สมบูรณ์
4 พ.ค.60 : กระบวนการสร้างความสามัคคีปรองดอง เดินหน้าถึงปลายทางการสอบทานข้อมูลความเห็นร่วมทั่วประเทศ ไม่ให้ตกหล่น ก่อนจัดทําความเห็นร่วมที่สมบูรณ์
พล.ต.คงชีพ ตันตระวาณิชย์ ประธานอนุกรรมการประชาสัมพันธ์ฯ เปิดเผยว่า กระบวนการสร้างความสามัคคีปรองดอง เพื่อหาแนวทางการอยู่ร่วมกันอย่างสงบและสันติสุขของทุกคนในชาติ มีความคืบหน้ามาตามลําดับ จากความร่วมมืออย่างดียิ่งของประชาชนทุกภาคส่วนของสังคมที่ผ่านมา
โดยหลังจากที่คณะอนุกรรมการรับฟังความคิดเห็น ได้เปิดกว้างรับฟังความคิดเห็นและข้อเสนอแนะจากผู้แทนองค์กรต่างๆทั้งภาคประชาชน ภาคประชาสังคม ภาคเอกชน ภาคราชการ รวมทั้งพรรคการเมืองและกลุ่มการเมือง ทั้งจากส่วนกลางและทุกจังหวัดในส่วนภูมิภาค เมื่อ ก.พ. - เม.ย.60 ที่ผ่านมาแล้วนั้น สามารถได้รับข้อมูลที่สะท้อนจากเจตนาที่บริสุทธิ์ของประชาชนร่วมกัน ถึงความตั้งใจที่จะร่วมกันเดินหน้าคลี่คลายปัญหาสังคมที่มีอยู่
ข้อมูลความคิดเห็น และข้อเสนอแนะดังกล่าว ได้ถูกรวบรวมจัดทําเป็น "ร่างเอกสารความเห็นร่วม" ในชั้นต้นแล้ว โดยจําแนกหมวด หมู่ ตามหลักวิชาการ จากคณะอนุกรรมการพิจารณาบูรณาการข้อมูลฯและผู้ทรงคุณวุฒิ ซึ่งตั้งแต่ 26 เม.ย. - 8 พ.ค.60 อยู่ในระหว่างการจัดประชุมกลุ่มย่อย ทั้งจากส่วนกลางและส่วนภูมิภาค เพื่อร่วมกันสอบทานข้อมูลให้มั่นใจว่า ข้อคิดเห็นและข้อเสนอแนะ จากตัวแทนประชาชนทุกภาคส่วนทั่วประเทศที่เคยร่วมให้ข้อมูลไว้ ได้รวบรวมไว้อย่างครบถ้วนสมบูรณ์และไม่ตกหล่น ก่อนที่จะพิจารณาร่วมกับเอกสารผลการศึกษาการสร้างความสามัคคีปรองดองที่เคยมีมา เพื่อให้การจัดทําเอกสารความเห็นร่วมมีความครบถ้วนและสมบูรณ์ที่สุด ก่อนที่จะส่งให้คณะอนุกรรมการจัดทําข้อเสนอกระบวนการฯซึ่งมีเป็น ผบ.ทบ.เป็นประธาน สําหรับการจัดทํา "ร่างสัญญาประชาคม" ต่อไป
ทั้งนี้ การประชุมกลุ่มย่อย เพื่อสอบทานข้อมูลจากส่วนกลาง ได้ดําเนินการเสร็จสิ้นแล้วเมื่อ 26 เม.ย.60 ณ ศาลาว่าการกลาโหม สําหรับส่วนภูมิภาค กระทําในลักษณะกลุ่มจังหวัดโดย กอ.รมน.ภาค ทั้ง 4 ภาค ซึ่งดําเนินการภาคละ 3 ครั้ง
โดยภาคกลางดําเนินการ ระหว่าง 2-8 พ.ค.60 โดยเสร็จสิ้นแล้วในพื้นที่ กทม.และ จว.สระบุรี และจะดําเนินการในพื้นที่จว.เพชรบุรี ใน 8 พ.ค.60
ภาคเหนือ ดําเนินการเสร็จสิ้นแล้ว ระหว่าง 28 เม.ย.- 4 พ.ค.60 ในพื้นที่ จว.พิษณุโลก จว.เชียงใหม่ และจว.เชียงราย
ภาคตะวันออกเฉียงเหนือ ดําเนินการเสร็จสิ้นแล้ว ระหว่าง 1-5 พ.ค.60 ในพื้นที่ จว.นครราชสีมา จว.อุดรธานีและจว.อุบลราชธานี
สําหรับภาคใต้ดําเนินการ ระหว่าง 3 - 8 พ.ค.60 โดยเสร็จสิ้นแล้วในพื้นที่ จว.สุราษฎร์ธานี และ จว.กระบี่ และจะดําเนินการในพื้นที่จว.สงขลา ใน 8 พ.ค.60
รัฐบาลไทย-ข่าวทำเนียบรัฐบาล-ขสมก.ชี้แจงข้อวิจารณ์ การยกเลิกเครื่องเก็บค่าโดยสาร (Cash box) บนรถโดยสารประจำทาง
วันศุกร์ที่ 30 มีนาคม 2561
ขสมก.ชี้แจงข้อวิจารณ์ การยกเลิกเครื่องเก็บค่าโดยสาร (Cash box) บนรถโดยสารประจําทาง
ขสมก.ชี้แจงข้อวิจารณ์ การยกเลิกเครื่องเก็บค่าโดยสาร (Cash box) บนรถโดยสารประจําทาง
วันที่ 29 มีนาคม 2561 นายประยูร ช่วยแก้ว รองผู้อํานวยการฝ่ายการเดินรถองค์การ รักษาการในตําแหน่งผู้อํานวยการองค์การขนส่งมวลชนกรุงเทพ ชี้แจงข้อวิจารณ์การยกเลิกเครื่องเก็บค่าโดยสาร (Cash box) บนรถโดยสารประจําทาง จากกรณีนายณัฐชาติ จารุจินดา ประธานกรรมการบริหารกิจการองค์การขนส่งมวลชนกรุงเทพ กล่าวถึง การยกเลิกเครื่องเก็บค่าโดยสาร (Cash box) บนรถโดยสารประจําทางทั้งหมด จากเดิมที่ได้ติดตั้งไปแล้ว 100 คัน เนื่องจากพบว่า ระบบไม่เสถียร มีการทดลองหลายครั้งก็ใช้งานไม่ได้ อีกทั้งไม่ได้ทําให้การลดพนักงานเก็บค่าโดยสารเป็นไปตามที่วางแผนไว้ด้วย ซึ่งกรณีดังกล่าวสื่อโซเชียลมีเดียจํานวนหนึ่งวิจารณ์ในเชิงลบ พร้อมตั้งคําถามถึง ขสมก.ว่าจะรับผิดชอบต่องบประมาณที่ได้ดําเนินการไปแล้วอย่างไร นั้น ขสมก. ขอชี้แจงข้อเท็จจริง ดังนี้
ที่มาของโครงการ คณะรัฐมนตรี มีมติเมื่อวันที่ 21 ตุลาคม 2557 ให้กระทรวงคมนาคมเร่งดําเนินการนําระบบตั๋วร่วม (E-ticket) มาใช้ในการเชื่อมการเดินทางของประชาชนที่สัญจรโดยเรือโดยสาร รถไฟฟ้า และรถประจําทาง และให้คํานึงถึงการให้บริการแก่ผู้มีรายได้น้อยให้สามารถเข้าถึงระบบบริการขนส่งสาธารณะ องค์การขนส่งมวลชนกรุงเทพ (ขสมก.) จึงได้ดําเนินการจัดหาและติดตั้งระบบ E-Ticket และเครื่องเก็บค่าโดยสาร (Cash box) ในรถโดยสารประจําทางของ ขสมก. จํานวน 2,600 คัน ตามแผนฟื้นฟูกิจการ โดย ขสมก. ได้ทําสัญญาเช่าระบบบัตรโดยสารอิเล็กทรอนิกส์พร้อมอุปกรณ์ (E-Ticket) กับกลุ่มนิติบุคคลร่วมทํางาน โดยบริษัท ช ทวี จํากัด (มหาชน) เป็นบริษัทหลัก มีกําหนดการเช่า 5 ปี ตามสัญญาเลขที่ ช.15/2560 ลงวันที่ 15 มิถุนายน 2560
การเช่าระบบบัตรโดยสารอิเล็กทรอนิกส์พร้อมอุปกรณ์ (E-Ticket) มีการติดตั้งระบบ 2 ส่วน คือ เครื่องอ่านบัตร (E-Ticket) และเครื่องเก็บค่าโดยสาร (Cash box) ซึ่งปัจจุบัน ขสมก. ยังไม่ได้ทําการตรวจรับจากการทดสอบระบบของคณะกรรมการตรวจรับ พบว่าเครื่องอ่านบัตร (E-Ticket) สามารถอ่านบัตรได้ใช้งานได้ตามเงื่อนไข TOR ส่วนเครื่องเก็บค่าโดยสาร (Cash box) ระบบไม่เสถียรทํางานไม่สมบูรณ์ ขสมก. มีนโยบายจะยกเลิกสัญญาเฉพาะในส่วนของเครื่องเก็บค่าโดยสาร (Cash box) เนื่องจากการใช้งานเครื่องเก็บค่าโดยสาร (Cash box) ยังมีต้นทุนค่าใช้จ่ายในการบริหารเงินสด ระบบทอนเงินใช้เวลานานส่งผลกระทบทําให้การจราจรติดขัด ประกอบกับการนําเสนอแผนฟื้นฟู คณะอนุกรรมการ คนร. และ คนร. ให้พิจารณาผลกระทบต่อพนักงานเก็บค่าโดยสารที่ต้องเออรี่รีไทร์ อาจสร้างปัญหาในด้านแรงงาน ซึ่งในอนาคต ขสมก. จึงใช้ระบบเครื่องอ่านบัตร (E-Ticket) เพียงอย่างเดียว เพื่อให้สอดคล้องกับนโยบายของรัฐบาลในการใช้บัตรสวัสดิการแห่งรัฐสําหรับประชาชนผู้มีรายได้น้อย และนโยบายการไม่ใช้เงินสดในส่วนของ ขสมก. ยังสามารถลดต้นทุนค่าใช้จ่ายในการบริหารเงินสดได้ด้วย
ซึ่งขณะนี้ขสมก. อยู่ระหว่างตรวจสอบสัญญาและหารือกรมบัญชีกลางในการยกเลิกสัญญาบางส่วนดังกล่าว โดยตามสัญญาฯ ข้อ 9 ระบุไว้ว่า “ผู้เช่ามีสิทธิบอกเลิกสัญญาทั้งหมดหรือบางส่วนได้ หากผู้ให้เช่าไม่ปฏิบัติตามสัญญาข้อหนึ่งข้อใด...”
สําหรับงบประมาณที่ใช้ ในโครงการนี้ เนื่องจากเป็นโครงการเช่า หากยกเลิกสัญญาบางส่วนก็ไม่ต้องจ่ายค่าเช่าในส่วนที่ยกเลิก จึงไม่ทําให้เกิดความเสียหายกับ ขสมก. ในส่วนค่าปรับผู้ให้เช่าต้องจ่ายค่าปรับจนถึงวันที่ยกเลิกสัญญา ซึ่งปัจจุบัน ขสมก. ยังไม่ได้จ่ายค่าเช่าใด ๆทั้งสิ้น
-------------------------
รัฐบาลไทย-ข่าวทำเนียบรัฐบาล-รมว.ศธ.ย้ำ สกสค. ดูแลครูในทุกมิติ
วันอังคารที่ 12 มีนาคม 2562
รมว.ศธ.ย้ํา สกสค. ดูแลครูในทุกมิติ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดการประชุมเชิงปฏิบัติการเพื่อพัฒนาประสิทธิภาพการบริหารจัดการสํานักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา  พร้อมทั้งมอบเกียรติบัตรรางวัล “เลิศรัฐ”
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดการประชุมเชิงปฏิบัติการเพื่อพัฒนาประสิทธิภาพการบริหารจัดการสํานักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สํานักงานคณะกรรมการ สกสค.) พร้อมทั้งมอบเกียรติบัตรรางวัล “เลิศรัฐ”เมื่อวันจันทร์ที่ 11 มีนาคม 2562ณ ห้องปรินซ์ 3 โรงแรมปรินซ์ พาเลซ กรุงเทพฯ
รมว.ศึกษาธิการกล่าวว่า ในช่วงเวลาที่ผ่านมา สํานักงานคณะกรรมการ สกสค. ได้จัดสวัสดิการให้กับครูและบุคลากรทางการศึกษา พร้อม ๆ กับแก้ไขปัญหามีความก้าวหน้าในหลายด้าน อาทิ การแก้ปัญหาหนี้สินครู, การปรับปรุงอาคารและบริการหอพัก สกสค., โรงพยาบาลครู ฯลฯ
ดังนั้นเมื่อกล่าวถึง "สวัสดิการ" จึงขอให้พิจารณาถึงปัญหาและความทุกข์ของครูเป็นหลัก เน้นดูแลเรื่องสุขภาพกายและใจ ตลอดจนความมั่นคงด้านการเงิน โดยเฉพาะสุขภาพจิตของครูเกษียณและผู้สูงอายุด้วย
รวมทั้งขอให้บริการด้านกฎหมายแก่ครูและบุคลากรทางการศึกษาซึ่งถือเป็นบริการที่มีความสําคัญในโลกยุคนี้ โดยอาจจัดหา"ผู้ให้คําปรึกษาด้านกฎหมาย"แก่ครูในแต่ละจังหวัด เพื่อให้คําปรึกษาและแนะนําแก่ครูในกรณีปัญหาด้านต่าง ๆ ที่ต้องเข้าสู่กระบวนการตามกฎหมาย เพราะข้อกฎหมายมีรายละเอียดจํานวนมาก และอย่างน้อยครูควรได้รับรู้ถึงข้อมูลเกี่ยวกับสิทธิพื้นฐานว่ามีอะไรบ้างพร้อม ๆ กับการส่งเสริมอาชีพเสริมนอกเวลาราชการของครู (Start up) ด้วยเพื่อสร้างอาชีพและรายได้เพิ่มเติมให้กับครู ตามบริบทและจุดเด่นของแต่ละพื้นที่อย่างอิสระ โดยผู้บริหารต้องไม่เข้าไปควบคุม หรือแสวงหาผลประโยชน์
โอกาสนี้ รมว.ศึกษาธิการ ได้มอบเกียรติบัตรให้กับผู้บริหารส่วนงานที่เสนอผลงานสมัครรับรางวัล “เลิศรัฐ” จํานวน 29 ผลงานด้วย
นายอรรถพล ตรึกตรอง ผู้ตรวจราชการกระทรวงศึกษาธิการ ปฏิบัติหน้าที่เลขาธิการคณะกรรมการ สกสค.กล่าวว่า สํานักงานคณะกรรมการ สกสค. ได้ดําเนินการตามแนวทาง“ซ่อมอดีต สร้างอนาคต”เพื่อแก้ปัญหาด้านสวัสดิการและสวัสดิภาพของครูและบุคลากรทางการศึกษาอย่างเป็นรูปธรรม อาทิ การไม่รับเงินส่วนต่างดอกเบี้ยจากธนาคารออมสิน โดยส่งเงินคืนเป็นการลดดอกเบี้ยให้กับครูทุกคนประมาณ 1% ทุกโครงการ ทําให้สามารถลดภาระหนี้สินให้ครูและบุคลากรทางการศึกษาได้ทันที จํานวน 450,000 คน ยอดวงเงินสินเชื่อมากกว่า 4 แสนล้านบาท, การจัดตั้งศูนย์พิทักษ์สวัสดิภาพครูไทย เพื่อเสริมสร้างความมั่นคงปลอดภัยในชีวิตและทรัพย์สิน, การยกระดับการให้บริการจากสถานพยาบาลเป็นโรงพยาบาลครู ที่ให้บริการด้านการรักษาสุขภาพในระดับมาตรฐาน เป็นต้น
อีกทั้งได้ประสานความร่วมมือกับทุกภาคส่วน เพื่อพัฒนาประสิทธิภาพการบริหารจัดการ การถ่ายทอดองค์ความรู้ การแลกเปลี่ยนเรียนรู้ และสร้างความเชื่อมั่นในการพัฒนาสํานักงาน สกสค. ให้เป็นองค์กรแห่งการเรียนรู้ รวมทั้งเป็นหน่วยงานที่ครูและบุคลากรทางการศึกษาตลอดจนสมาชิก สามารถใช้บริการเพื่อการพัฒนาคุณภาพชีวิต สมกับเจตนารมณ์ที่ว่า “เพื่อนของครู...อยู่ที่นี่”
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-9 วิธี ให้รอดพ้นจากไวรัสโควิด-19 มีอะไรบ้าง ??
วันอาทิตย์ที่ 14 มิถุนายน 2563
9 วิธี ให้รอดพ้นจากไวรัสโควิด-19 มีอะไรบ้าง ??
9 วิธีให้รอดพ้นจากไวรัสโควิด-19
Q : 9 วิธี ให้รอดพ้นจากไวรัสโควิด-19 มีอะไรบ้าง ??
A : 1.ออกจากบ้านเมื่อจําเป็นเท่านั้น
2.ใส่หน้ากากอนามัยเสมอเมื่อออกจากบ้าน
3.ใช้รถสาธารณะเมื่อจําเป็นเท่านั้น และหลีกเลี่ยงชั่วโมงเร่งด่วน
4.ล้างมือบ่อยๆ
5.ยืนห่างจากผู้อื่น 1-2 เมตร
6.หากซ้อนมอเตอร์ไซค์ควรนั่งหันข้าง
7.กินอาหารปรุงสุกใหม่
8.แยกของใช้ส่วนตัว
9.เมื่อกลับถึงบ้านควรอาบน้ําทันที
รัฐบาลไทย-ข่าวทำเนียบรัฐบาล-กิจกรรม “ยุติธรรม สร้างป่า สร้างคน เพื่อชุมชนที่ยั่งยืน” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก
วันจันทร์ที่ 16 กันยายน 2562
กิจกรรม “ยุติธรรม สร้างป่า สร้างคน เพื่อชุมชนที่ยั่งยืน” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก
กระทรวงยุติธรรม​ จัดกิจกรรม “ยุติธรรม สร้างป่า สร้างคน เพื่อชุมชนที่ยั่งยืน”
ในวันศุกร์ที่ ๑๓ กันยายน ๒๕๖๒ เวลา ๑๒.๓๐ น. ณ เรือนจํากลางจังหวัดชลบุรี กระทรวงยุติธรรม​ จัดกิจกรรม “ยุติธรรม สร้างป่า สร้างคน เพื่อชุมชนที่ยั่งยืน” ภายใต้โครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม​ บรมนาถบพิตร พระวชิรเกล้าเจ้าอยู่หัว เนื่องในโอกาสมหามงคลพระราชพิธีบรมราชาภิเษก​โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิด​ พร้อมด้วยว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสามารถ​ เจนชัยจิตรวนิช​ ผู้ช่วยรัฐมนตรีประจํากระทรวงยุติธรรม​ คณะผู้บริหารกระทรวงยุติธรรม หัวหน้าส่วนราชการในสังกัดกระทรวงยุติธรรม รวมทั้งเรือโท ศตวรรษ อนันตกุล รองผู้ว่าราชการจังหวัดชลบุรี หัวหน้าส่วนราชการในจังหวัดชลบุรี ข้าราชการ ทหาร ตํารวจ หน่วยงานภาครัฐ ภาคเอกชน ประชาชนในพื้นที่จังหวัดชลบุรีและจังหวัดใกล้เคียง จํานวนกว่า ๓๐๐ คน เข้าร่วมกิจกรรมฯ โดยมีนายนิมิต ทัพวนานต์ ผู้ตรวจราชการกระทรวงยุติธรรม ในฐานะประธานคณะกรรมการอํานวยการและดําเนินงาน “โครงการยุติธรรม สร้างป่า สร้างคนเพื่อชุมชนที่ยั่งยืน” เป็นผู้กล่าวรายงาน
และเนื่องในโอกาสมหามงคลพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว สํานักนายกรัฐมนตรีได้เชิญชวนหน่วยงานจัดทําโครงการและกิจกรรมร่วมเฉลิมพระเกียรติฯ โดยกําหนดโครงการและกิจกรรมออกเป็น ๙ ด้าน ได้แก่ ๑) ด้านการสร้างถาวรวัตถุและสิ่งสาธารณประโยชน์ ๒) ด้านการส่งเสริมวิทยาศาสตร์และเทคโนโลยี ๓) ด้านการส่งเสริมคุณภาพชีวิต พัฒนาสังคมและจิตใจ ๔) ด้านการส่งเสริมศาสนาและวัฒนธรรม ๕) ด้านการส่งเสริมสิ่งแวดล้อมและอนุรักษ์ทรัพยากรธรรมชาติ ๖) ด้านการส่งเสริมการศึกษา ๗) ด้านมหกรรมการแสดง การประกวด และนิทรรศการ ๘) ด้านการจัดทําเอกสาร วีดิทัศน์ และของที่ระลึก ๙) ด้านอื่น​ ๆ ทั้งนี้ กระทรวงยุติธรรม ในฐานะเป็นหน่วยงานหนึ่งของรัฐที่มุ่งเน้นการให้บริการแก่ประชาชน ส่งเสริมการให้ความรู้ ความเข้าใจกฎหมายและกระบวนการยุติธรรมแก่ประชาชน รวมทั้งยังมีหน้าที่ในการเป็นแบบอย่างที่ดีของประชาชนด้านการเชิดชูสถาบันพระมหากษัตริย์ มุ่งหวังให้ข้าราชการตลอดจนเจ้าหน้าที่ในสังกัดกระทรวงยุติธรรมทุกคนร่วมกันแสดงความจงรักภักดี และน้อมรําลึกในพระมหากรุณาธิคุณแด่พระบาทสมเด็จพระวชิรเกล้าเจ้าอยู่หัว กระทรวงยุติธรรม จึงได้จัดทํากิจกรรม “ยุติธรรม สร้างป่า สร้างคน เพื่อชุมชนที่ยั่งยืน" เฉลิมพระเกียรติพระบาทสมเด็จพระเจ้าอยู่หัว​ เนื่องในโอกาสมหามงคลพระราชพิธีบรมราชาภิเษกขึ้น อันเป็นการสนองพระราชดําริด้านการส่งเสริมสิ่งแวดล้อมและอนุรักษ์ทรัพยากรธรรมชาติ
สําหรับกิจกรรมดังกล่าวได้กําหนดเป้าหมายในการปลูกต้นไม้ในพื้นที่ จํานวน ๑,๐๐๐ ไร่
ซึ่งอยู่ในความดูแลของกรมราชทัณฑ์ และกรมพินิจและคุ้มครองเด็กและเยาวชน จํานวนรวม ๕๑ แห่งทั่วประเทศ​ โดยครั้งนี้เป็นการเริ่มต้นกิจกรรมด้วยการปลูกกล้าไม้บนพื้นที่เรือนจํากลางชลบุรี จํานวน ๒๐ ไร่ และพื้นที่ศูนย์ฝึกและอบรมเด็กและเยาวชนบ้านบึง จํานวน ๒ ไร่ และมีกําหนดดําเนินการต่อเนื่องจนถึงเดือนพฤษภาคม ๒๕๖๓
รัฐบาลไทย-ข่าวทำเนียบรัฐบาล-กรุงไทยเปิดตลาดนัดประชารัฐวายุภักษ์รักประชาชน
วันจันทร์ที่ 6 พฤศจิกายน 2560
กรุงไทยเปิดตลาดนัดประชารัฐวายุภักษ์รักประชาชน
ธนาคารกรุงไทยสนองนโยบายรัฐบาลในการส่งเสริมให้ผู้ค้ารายย่อยและผู้มีรายได้น้อยมีพื้นที่ในการประกอบอาชีพ โดยเป็นเจ้าภาพจัดงาน “ตลาดนัดประชารัฐวายุภักษ์รักประชาชน ครั้งที่ 2” ที่สํานักงานใหญ่ ระหว่างวันที่ 6 – 10 พฤศจิกายนนี้
ธนาคารกรุงไทยสนองนโยบายรัฐบาลในการส่งเสริมให้ผู้ค้ารายย่อยและผู้มีรายได้น้อยมีพื้นที่ในการประกอบอาชีพ โดยเป็นเจ้าภาพจัดงาน “ตลาดนัดประชารัฐวายุภักษ์รักประชาชน ครั้งที่ 2” ที่สํานักงานใหญ่ ระหว่างวันที่ 6 – 10 พฤศจิกายนนี้ นําผู้ประกอบการกว่า 50 ร้านค้า มาจําหน่ายสินค้าคุณภาพดี พร้อมมอบของรางวัล เมื่อชําระค่าสินค้าผ่าน KRUNGTHAI QR Code
นางสาวอาริศรา ธรมธัช รองกรรมการผู้จัดการใหญ่ สายงานธุรกิจภาครัฐ ธนาคารกรุงไทย เปิดเผยว่า ธนาคารจะเป็นเจ้าภาพจัดงาน “ตลาดนัดประชารัฐวายุภักษ์รักประชาชน ครั้งที่ 2” โดยร่วมมือกับสถาบันการเงินเฉพาะกิจของรัฐ ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารอิสลามแห่งประเทศไทย และบรรษัทประกันสินเชื่ออุตสาหกรรมขนาดย่อม นําลูกค้าและผู้ประกอบการกว่า 50 ร้านค้า มาจําหน่ายสินค้าที่บริเวณโถงชั้น 1 อาคารสํานักงานใหญ่ สุขุมวิท ระหว่างวันที่ 6 – 10 พฤศจิกายนนี้
“การจัดงานตลาดประชารัฐวายุภักษ์รักประชาชน มีวัตถุประสงค์เพื่อสนับสนุนนโยบายของรัฐบาลที่ต้องการให้ผู้ค้ารายย่อยและผู้มีรายได้น้อยมีพื้นที่ในการประกอบอาชีพ และส่งเสริมการใช้สินค้าชุมชน ซึ่งจะช่วยสร้างความเข้มแข็งให้กับเศรษฐกิจฐานรากของประเทศ รวมทั้งเพิ่มปริมาณเงินหมุนเวียนในระบบ โดยขอเชิญชวนประชาชนเลือกซื้อสินค้าคุณภาพดีในราคาประหยัด อาทิ เสื้อผ้า เครื่องประดับ ของตกแต่งบ้าน รวมทั้งอาหารรสเด็ดประเภทต่างๆ ตั้งแต่เวลา 8.00 น. ถึง 17.00 น.”
นางสาวอาริศรา ธรมธัช กล่าวต่อไปว่า เพื่ออํานวยความสะดวกแก่ร้านค้า และประชาชนที่มาซื้อสินค้า ธนาคารได้ให้บริการรับชําระเงินด้วย KRUNGTHAI QR Code ซึ่งทําให้ไม่ต้องพกเงินสด ลดความยุ่งยากในการทอนเงิน และยังสามารถตรวจสอบยอดขายได้ง่ายและรวดเร็ว รวมทั้งจัดโปรโมชั่นพิเศษ เมื่อชําระเงินค่าสินค้าผ่าน QR Code ในช่วงเวลา 12.00 น. - 13.00 น. สามารถนํา SMS ยืนยันการชําระสินค้าไปแลกรับของรางวัลได้อีกด้วย
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-การประชุมคณะกรรมการวัตถุอันตราย ครั้งที่ 1-1/2562
วันพุธที่ 27 พฤศจิกายน 2562
การประชุมคณะกรรมการวัตถุอันตราย ครั้งที่ 1-1/2562
การประชุมคณะกรรมการวัตถุอันตราย ครั้งที่ 1-1/2562
วันนี้ (27 พฤศจิกายน 2562) เวลา 10.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมเป็นฐานะประธานคณะกรรมการวัตถุอันตราย ครั้งที่ 1-1/2562 ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม โดยที่ประชุมได้ร่วมกันพิจารณาตามข้อเสนอของปลัดกระทรวงเกษตรและสหกรณ์แล้วมีมติดังนี้
1. ให้ออกประกาศกําหนดวัตถุอันตรายพาราควอต และคลอร์ไพริฟอสเป็นวัตถุอันตรายชนิดที่ 4 โดยให้กําหนดระยะเวลาใช้บังคับตั้งแต่วันที่ 1 มิถุนายน 2563 สําหรับวัตถุอันตรายไกลโฟเซตให้ใช้มาตรการจํากัดการใช้ตามมติคณะกรรมการวัตถุอันตราย เมื่อวันที่ 23 พฤษภาคม 2561
2. มอบหมายให้กรมวิชาการเกษตรและกระทรวงเกษตรและสหกรณ์ ดําเนินการจัดทํามาตรการรองรับในการหาสารทดแทนหรือวิธีการอื่นที่เหมาะสมสําหรับวัตถุอันตรายพาราควอตและคลอร์ไพริฟอส รวมถึงมาตรการในการลดผลกระทบที่จะเกิดขึ้นต่อภาคส่วนที่เกี่ยวข้อง รวมทั้งผลกระทบต่อสุขภาพของประชาชน และให้นําเสนอคณะกรรมการวัตถุอันตรายพิจารณาภายในระยะเวลาสี่เดือนนับจากวันที่มีมติ
#สุริยะ #อุตสาหกรรม #กรรมการวัตถุอันตราย #3สาร
รัฐบาลไทย-ข่าวทำเนียบรัฐบาล-“ยุติธรรม” ร่วมมือ ๗ หน่วยงาน ขับเคลื่อนหลักการชี้แนะ ว่าด้วยธุรกิจกับสิทธิมนุษยชนของสหประชาชาติในประเทศไทย
วันพุธที่ 31 พฤษภาคม 2560
“ยุติธรรม” ร่วมมือ ๗ หน่วยงาน ขับเคลื่อนหลักการชี้แนะ ว่าด้วยธุรกิจกับสิทธิมนุษยชนของสหประชาชาติในประเทศไทย
สัมมนาวิชาการ เรื่องการเผยแพร่และการขับเคลื่อนหลักการชี้แนะว่าด้วยธุรกิจกับสิทธิมนุษยชนของสหประชาชาติในประเทศไทย และการลงนามปฏิญญาความร่วมมือเพื่อขับเคลื่อนหลักการชี้แนะว่าด้วยธุรกิจกับสิทธิมนุษยชนของสหประชาชาติ (UNGPs) ในประเทศไทย
เมื่อวันพุธที่ ๓๑ พฤษภาคม ๒๕๖๐ เวลา ๐๙.๐๐ น.
พลเอก ประยุทธ์ จันทร์โอชา นายกรัฐมนตรี
เป็นประธานเปิดการสัมมนาวิชาการ เรื่อง “การเผยแพร่และการขับเคลื่อนหลักการชี้แนะ
ว่าด้วยธุรกิจกับสิทธิมนุษยชนของสหประชาชาติในประเทศไทย”
เพื่อส่งเสริมการเคารพสิทธิมนุษยชนในการประกอบธุรกิจตามแนวทางของสหประชาชาติที่เรียกว่า
“หลักการชี้แนะว่าด้วยธุรกิจกับสิทธิมนุษยชน” (UN Guiding Principles on business and Human Rights)
โอกาสนี้ นายกรัฐมนตรีได้กล่าวปาฐกถาในเรื่อง "หลักการชี้แนะว่าด้วยธุรกิจกับสิทธิมนุษยชนของสหประชาชาติ
กับการสร้างความยั่งยืนทางเศรษฐกิจและสังคม"
โดยนายกรัฐมนตรี ได้กล่าวถึงความสําคัญของหลักการ UNGP โดยเชื่อมโยงกับปรัชญาเศรษฐกิจพอเพียง
และได้ย้ําถึงการมอบหมายให้กรมคุ้มครองสิทธิและเสรีภาพ กระทรวงยุติธรรม เป็นหน่วยงานหลักรับผิดชอบ
ในการจัดทําแผนปฏิบัติการระดับชาติว่าด้วยธุรกิจกับสิทธิมนุษยชน (NAP)
ต่อจากนั้น นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ได้ร่วมลงนามปฏิญญาความร่วมมือเพื่อขับเคลื่อนหลักการชี้แนะว่าด้วยธุรกิจ
กับสิทธิมนุษยชนของสหประชาชาติ (UNGPs) ในประเทศไทย
ร่วมกับภาคีเครือข่าย ๗ องค์กร ประกอบด้วย คณะกรรมการสิทธิมนุษยชน กระทรวงการต่างประเทศ
กระทรวงพาณิชย์ สภาอุตสาหกรรมแห่งประเทศไทย สมาคมธนาคารไทย สภาหอการค้าแห่งประเทศไทย
และเครือข่ายโกลบอลคอมแพ็กประเทศไทย
เพื่อแสดงให้เห็นถึงศักยภาพและพลังของหน่วยงานภาครัฐและภาคเอกชนที่มีความพร้อม
ให้การสนับสนุนผู้ประกอบการให้สามารถดําเนินธุรกิจควบคู่ไปกับการเคารพสิทธิมนุษยชน
และมีความรับผิดชอบต่อสังคมได้อย่างยั่งยืน
ทั้งนี้ หน่วยงานภาครัฐ ภาคเอกชน และผู้ประกอบการจะประสานความร่วมมือเพื่อขับเคลื่อนให้หลักการฯ ดังกล่าว
นําไปสู่การปฏิบัติและเกิดผลเป็นรูปธรรมต่อไป
ณ ศูนย์ประชุมสหประชาชาติ ถนนราชดําเนินนอก กรุงเทพมหานคร